b'\n_START_ARTICLE_\nGruzijska vina\n_START_PARAGRAPH_\nGruzija je jedno od najstarijih vinskih podru\xc4\x8dja na svijetu. Najstariji dokazi o bavljenju vinogradarstvom i vinarstvom na podru\xc4\x8dju Zakavkazja datiraju iz razdoblja mla\xc4\x91eg kamenog doba, uglavnom prona\xc4\x91enih  u amforama i glinenim posudama u kojima se dr\xc5\xbealo vino. Zbog duge tradicije i sna\xc5\xbene gospodarske uloge u povijesti, vinarstvo je vode\xc4\x87a poljoprivredna grana Gruzije._NEWLINE_Stari gruzijski na\xc4\x8din proizvodnje vina u pokrajini Kvevri uvr\xc5\xa1ten je 2013. godine na Popis nematerijalne svjetske ba\xc5\xa1tine UNESCO-a.\n_START_SECTION_\nProizvodnja\n_START_PARAGRAPH_\nU biv\xc5\xa1em Sovjetskom Savezu, Gruzija je odmah iza Moldavije bila druga zemlja po proizvodnji gro\xc5\xbe\xc4\x91a i vina. Dok je moldavska proizvodnja zadovoljavala preko 80% sovjetskih potreba, posebno za povoljnim bijelim vinom, Gruzija je uglavnom proizvodila skuplja vina od cijenjenijih sorti u manjim i specijaliziranim vinarijama diljem zemlje, dok se Moldavija usavr\xc5\xa1ila u industrijskoj proizvodnji velikih koli\xc4\x8dina._NEWLINE_Svoja vina Gruzija najvi\xc5\xa1e izvozi u Ukrajinu (preko 7,5 milijuna boca godi\xc5\xa1nje), Kazahstan (2 mil. boca), Bjelorusiju (1,2 mil. boca), Poljsku (oko 870 tis. boca) i Latviju (oko 600 tis. boca). Gruzija svoja vina izvozi u jo\xc5\xa1 45 dr\xc5\xbeava, uglavnom europskih i azijskih.'